אריאל הורוביץ

אריאל הורוביץ (נולד ב-10 בינואר 1970) הוא זמר, פזמונאי ומלחין ישראלי. הורוביץ הוא בנם של הפזמונאית והמלחינה נעמי שמר ושל הסופר והמשורר מרדכי הורוביץ. לאחר שירותו הצבאי בחיל המודיעין ביחידת המזל"טים החל ללמוד מוזיקה בבית הספר "רימון", שם פגש את יהודה עדר, שהיה אחד ממוריו. עדר אהב את יצירתו של הורוביץ, הפגיש אותו עם חברת התקליטים "הליקון" וגם הפיק מוזיקלית את אלבום הבכורה שלו. האלבום, שנקרא "יאללה ביי", הקנה להורוביץ מעמד של כותב להיטים ותמלילן מבריק בזכות השיר "סיגל נחמיאס", שגם הפך להמנון המאבק למען זכויות חיילי המילואים באותה שנה, וכמו כן השירים "הכל כתוב", "יאללה ביי" ו"זה בשבילך". האלבום עצמו נמכר ביותר מ-15,000 עותקים. שנתיים לאחר צאת אלבומו כתב הורוביץ והלחין את מרבית שירי אלבום הבכורה של אשתו תמר גלעדי, "תמר גלעדי". שיר הנושא של האלבום, "האהבה מתה", נבחר כשיר השנה של אקו"ם לשנת 2000. חודשים ספורים לאחר מכן יצא אלבומו השני של הורוביץ, "רנה", שהבליט בעיקר את שיר הנושא רנה שזכה להצלחה גדולה במצעדי הפזמונים ולהשמעות רבות. האלבום הופק על ידי עובד אפרת. לאלבומה של תמר גלעדי "גן חורפי" משנת 2003 הלחין הורוביץ את השיר "מקום אחר" למילותיה של גלעדי וכתב והלחין במשותף עם רונית בישקו את השיר "מילון חדש". אלבומו השלישי של הורוביץ, "מנסה ספר", התאפיין בכתיבה פחות מסחרית, דבר שהוביל את הורוביץ להחליט ביחד עם "הליקון" על פרידה, והורוביץ פנה להוציא את האלבום בלייבל קטן יותר. האלבום, שסיכם תקופה ארוכה של הופעות ברחבי ישראל, יצא בלייבל "בארבי רקורדס" של מועדון הבארבי, וזכה לביקורות נלהבות, אם כי למכירות מעטות. בשנים שלאחר מכן הורוביץ שיתף פעולה עם חוה אלברשטיין באלבומה "קוקוס" ועם ארקדי דוכין באלבומו "חלומות למבוגרים". בשנת 2007 הוציא הורוביץ את אלבומו הרביעי, "זמן אמת", בחברת התקליטים "התו השמיני". חלק מהאלבום הופק על ידי עובד אפרת וחלק על ידי תמיר קליסקי מלהקת "אתניקס". מהאלבום הזה בלטו הסינגלים "תמיד תאמין", ו"כל מי שאת" שכתב הורוביץ בימיה האחרונים של אמו, נעמי שמר. שיריה של שמר אוזכרו במספר שירים באלבום, כ"כל מי שאת" ו"גרמניה". באלבום התארחו שרון רוטר, איגי וקסמן וג'קי לוי בדואטים עם הורוביץ. לאחר צאת האלבום יצא הורוביץ בסיבוב הופעות אינטימי, בנוסף למופע משותף עם ג'קי לוי וסדרת מופעים מיוחדים במכללת עלמא. בשנת 2009, בזמן מבצע עופרת יצוקה, הוציא הורוביץ את "רקפות בין הסלעים", שיר שכתב בזמן המבצע, תוך כדי הופעות במקלטים. השיר זכה להשמעות רבות. בשנת 2010 הוציא הורוביץ את אלבומו החמישי, "אלבום 5", בחברת התקליטים "לב גרופ מדיה". באלבום זה בלטו הסינגלים "אהבתך" ו"אמריקה". עם צאת האלבום יצא הורוביץ למסע הופעות ברחבי ישראל הנקרא על שם האלבום, "אלבום 5". בשנת 2011 החל לכתוב טור קבוע במגזין מוצש שעוסק בפרשנות אקטואלית לפרשת השבוע. בשנת 2013 הוציא אריאל הורוביץ את אלבומו השישי, "הגיבורים שלי". אלבום העוסק בדמויות מגוונות אשר להן בחר אריאל להקדיש שיר - אבא קובנר, אמו וסבתו, רופא ואח אשר טיפלו באביו, הרב מנחם פרומן, בחור צעיר שהתאבד מקבוצת ביתניה ועוד. במהלך מבצע צוק איתן הוציא הורוביץ את השיר "עשרים אלף איש" לזכרו של שון כרמלי, חייל בודד שנהרג במהלך המבצע, ושבהלווייתו השתתפו 20,000 איש. בסוף ינואר 2017, פרסם הורוביץ את השיר "ברלין" ובו אמירה נוקבת על גל הירידה הישראלית לברלין. בשנת 2016 הקים את עמותת "הפינג'אן הדיגיטלי" יחד עם אמנים כמו אהובה עוזרי, דני רובס ויאיא כהן אהרונוב. העמותה חתמה, בחסות ההסתדרות, על הסכם עם הפדרציה הישראלית לתקליטים וקלטות להקמת אפליקציית מובייל להזרמת מוזיקה ישראלית. היישומון שפותח בסופו של דבר על ידי הספרייה הלאומית ובחסות משרד התרבות והספורט נקרא "שירי". בשנת 2023 הוציא לאור ספר, רומן הביכורים סיבוב ההופעות של הגולם מפראג (בהוצאת ידיעות ספרים). באותה שנה בעקבות מתקפת הפתע על ישראל ומלחמת חרבות ברזל הוציא את השיר "אני מאמין". אריאל נשוי לתמר גלעדי ולהם שלושה ילדים. "יאללה ביי" (1998) "רנה" (2002) "מנסה ספר" (2004) "זמן אמת" (2007) "אלבום 5" (2010) "הגיבורים שלי" (2013) "כשבאנו הביתה" (2019) אתר האינטרנט הרשמי של אריאל הורוביץ אריאל הורוביץ, סרטונים בערוץ היוטיוב אריאל הורוביץ, באתר שירונט אריאל הורוביץ, באתר אפל מיוזיק (באנגלית) אריאל הורוביץ, באתר ספוטיפיי אריאל הורוביץ, באתר MusicBrainz (באנגלית) אריאל הורוביץ, באתר דיזר אריאל הורוביץ, באתר Yandex.Music (ברוסית) אריאל הורוביץ, באתר Songkick (באנגלית) אריאל הורוביץ, באתר Tab4u אריאל הורוביץ, דף שער בספרייה הלאומית אריאל הורוביץ, באתר בנדקמפ אריאל הורוביץ, באתר MOOMA (בארכיון האינטרנט) מידע על אריאל הורוביץ בקטלוג הספרייה הלאומית אריאל הורוביץ, הרבה כוכבים ומעט אור, באתר ynet, 29 במרץ 2010 תימורה לסינגר, יש חיים בלי תלת-ממד, באתר ynet, 7 ביוני 2010 יערה רובינזון, אין לי תחושת קיפוח: ריאיון עם אריאל הורוביץ, באתר nrg‏, 18 ביולי 2010 חן לב, אריאל הורוביץ משיק אלבום חדש ומגיע לצפון, באתר nrg‏, 22 ביולי 2010 אריאל הורוביץ, פלגיאט במוזיקה, הרצאת וידאו על 'ירושלים של זהב' יקי הפשטיין, איזהו גיבור: על האלבום החדש של אריאל הורוביץ, באתר nrg‏, 30 במרץ 2013 יואב קוטנר, תקשיבו לו ותראו אותנו, באתר ישראל היום, 10 במאי 2013 בן שני, ‏"אנשים בלילה" עם אריאל הורוביץ, באתר iCast‏, 5 ביוני 2013 הגיבורים שלו: אריאל הורוביץ אצל קוטנר, באתר ynet, 8 ביולי 2013 סטלי סולומונוב, אריאל הורוביץ: "שיר טוב נכתב ב-40 דקות", באתר ynet, 16 באוקטובר 2013 יוסף ארנפלד, חזור שיר עברי, באתר ערוץ 7, 28 במרץ 2019 פייסבוק של אריאל הורוביץ בשורות "בסיני אין היאחזות", אזכור לשירה "בהיאחזות הנח"ל בסיני", ו"לשיר זה כמו להיות ירקון", אזכור לשירה "לשיר זה כמו להיות ירדן" "בשורה "עם כל האור וכל הפנאי", ציטוט מדויק מהשיר "בהיאחזות הנח"ל בסיני" הפינג'אן הדיגיטלי בע"מ (חל"צ), באתר "גיידסטאר ישראל" אסף גולן, הסכם היסטורי בתחום השמעת המוזיקה הישראלית, באתר nrg‏, 5 ביולי 2016; שיר ישראלי, באתר דבר העובדים בארץ ישראל, 5 ביולי 2016 ירון דויטשר, הכירו את שירי – אפליקציית המוזיקה הישראלית החדשה!, בבלוג "הספרנים" של הספרייה הלאומית, 04.02.2019; ישראל וולמן, האפליקציה הראשונה של המוזיקה העברית, באתר ynet, 4 בפברואר 2019 הדס ריבק, דיון קלישאי ואטום בקונפליקט שבין חילונים לדתיים, באתר הארץ, 13 בספטמבר 2023 השיר בערוץ היוטיוב של הורביץ, ‏אוקטובר 2023